ՀԱՍՏԱՏՎԱԾ Է

Եվրասիական միջկառավարական
խորհրդի՝ 2019 թվականի \_\_\_\_\_\_\_\_\_\_-ի
թիվ \_\_\_\_ որոշմամբ

ԱՆՁՆԱԳԻՐ

**«Արդյունաբերական կոոպերացիայի, սուբկոնտրակտացիայի եւ տեխնոլոգիաների փոխանցման եվրասիական ցանց» նախագծի**

| Բաժին | Բովանդակությունը |
| --- | --- |
| 1. Նախագծի անվանումը | արդյունաբերական կոոպերացիայի, սուբկոնտրակտացիայի եւ տեխնոլոգիաների փոխանցման եվրասիական ցանց (այսուհետ՝ եվրասիական ցանց) |
| 2. Նախագծի նպատակները եւ առանցքային արդյունքները | նախագծի նպատակներն են՝Եվրասիական տնտեսական միության անդամ պետությունների տնտեսավարող սուբյեկտների (այսուհետ համապատասխանաբար՝ Միություն, անդամ պետություններ, տնտեսավարող սուբյեկտներ) փոխգործակցության ապահովման համար թվային էկոհամակարգի ստեղծում՝ արդյունաբերական կոոպերացիայի, սուբկոնտրակտացիայի եւ տեխնոլոգիաների փոխանցման նպատակներով.խոշոր արտադրողների արտադրական շղթաներում փոքր եւ միջին ձեռնարկությունների ներգրավում.«միջանցիկ» գործընթացներում եւ թվային ծառայություններում անդամ պետությունների տնտեսավարող սուբյեկտների եւ պետական իշխանության մարմինների պահանջմունքների բավարարման համար պայմանների ստեղծում.արտադրական շղթաների մոդելավորում եւ արտադրական հզորությունների օպտիմալ բեռնվածություն.նորարարական գործընթացների խթանում տեխնոլոգիաների փոխանցման միջոցով.անդամ պետությունների եւ երրորդ երկրների միջազգային թվային էկոհամակարգերի օգտագործմամբ տնտեսավարող սուբյեկտների արտադրանքի առաջխաղացման հնարավորություն:Նախագծի իրականացման արդյունքում կապահովվի հասանելիություն անդամ պետությունների տարածքայնորեն բաշխված ծառայությունների լրակազմին, |
|  | այդ թվում՝ արդյունաբերական կոոպերացիայի, սուբկոնտրակտացիայի, եվրասիական ցանցի ազգային բաղադրիչների (այսուհետ՝ ազգային բաղադրիչ) տեխնոլոգիաների փոխանցման ծառայությունների ներառման հաշվին, եւ այն համախմբված տեղեկատվության մեծ ծավալին, որն անհրաժեշտ է տնտեսական գործունեություն վարելու համար եւ ապահովում է արդյունաբերական կոոպերացիայի, սուբկոնտրակտացիայի եւ տեխնոլոգիաների փոխանցման աջակցությունը։Եվրասիական ցանցի ստեղծումը ենթադրում է սիներգետիկ էֆեկտին հասնելն անդամ պետությունների եւ Եվրասիական տնտեսական հանձնաժողովի (այսուհետ՝ Հանձնաժողով) կողմից անդամ պետությունների տարածքներում միջճյուղային գործընթացներ անցկացնելիս եւ տնտեսավարող սուբյեկտների թվային կոոպերացիայի աջակցության գործիքներ կիրառելիս համատեղ խնդիրների լուծման ընթացքում, թվային օրակարգում բիզնեսի ընդգրկվածությունն ընդլայնելը եւ թվային ճեղքվածքը հաղթահարելը, ինչպես նաեւ բարենպաստ գործարար միջավայր զարգացնելը: |
|  | Նախագծի առանցքային արդյունքներն են՝ նախագծի իրագործման միջոցառումների՝ վերին մակարդակի ծրագրի կատարում. եվրասիական ցանցի բազային եւ ինտեգրացիոն բաղադրիչների (այսուհետ՝ ինտեգրացիոն բաղադրիչ) ստեղծում։ |
|  | Պետք է միացված լինեն եվրասիական ցանցի հետեւյալ ծառայությունները:Տնտեսավարող սուբյեկտների աշխատանքի մասով բազային ծառայություններ՝ եվրասիական ցանցի տնտեսավարող սուբյեկտների ռեեստրում տնտեսավարող սուբյեկտների մասին տեղեկությունների մուտքագրում, ստուգում եւ որոնում.տեղեկատվական ռեսուրսներում՝ արտադրվող արտադրանքի, ծառայությունների, տեխնոլոգիաների, ինչպես նաեւ դրանց պահանջարկի մասին տեղեկությունների մուտքագրում, ստուգում եւ որոնում:Բազային վերլուծական ծառայություններ՝անդամ պետություններում արդյունաբերական կոոպերացիայի, սուբկոնտրակտացիայի եւ տեխնոլոգիաների փոխանցման վերլուծության եւ մշտադիտարկման ծառայություններ՝ բազմաչափ վերլուծության հնարավորությամբ.արդյունաբերական-նորարարական օբյեկտների եւ դրանց ենթակառուցվածքի մասին տեղեկություններին հասանելիության ապահովում («Արդյունաբերության ատլաս» աշխարհատեղեկատվական ծառայություն).արդյունաբերական կոոպերացիայի, սուբկոնտրակտացիայի եւ տեխնոլոգիաների փոխանցման մասին գիտելիքների շտեմարան (wiki):Ազգային ծառայություններ՝տեխնոլոգիական հարցումների եւ տեխնոլոգիական առաջարկների ձեւավորման մասով տեխնոլոգիաների փոխանցման ծառայություններ.արդյունաբերական ձեռնարկություններին աջակցության միջոցների ծառայություն-նավարկիչ. |
|  | արդյունաբերական արտադրանքի սերտիֆիկացման եւ օմոլոգացիայի ծառայությունների, այդ թվում՝ արտադրական օբյեկտների եւ դրանց գործունեության ստանդարտացման ծառայությունների որոնման եւ պատվիրման ծառայություն:Ծառայություններ մատուցողների ծառայություններ՝սուբկոնտրակտացիայի ընտրված շղթայով պայմանագրերի կնքման ծառայություն.կոոպերացիոն շղթաների կառուցման ծառայություն.բանկային ուղեկցման ծառայություն.պայմանագրի կատարման նկատմամբ հսկողության ծառայություն.տրանսպորտային լոգիստիկ ուղեկցման ծառայություններ.ֆինանսական ծառայությունների եւ ապահովագրական ծառայությունների էլեկտրոնային առեւտրային հարթակ.ճյուղային եւ միջազգային բենչմարքինգ.իրավաբանական նշանակություն ունեցող փաստաթղթերի շրջանառություն, տվյալների փոխանակում (EDI) տնտեսավարող սուբյեկտների միջեւ. |
|  | պորտֆելային ներդրողի ուղեկցման, կոնտրագենտի որոնման եւ արդյունաբերական նախագծերում ներդրման մասին պայմանագրերի կնքման ծառայություն.սմարթ-պայմանագրեր կնքելու հնարավորություններ ընձեռելու ծառայություն.երաշխավորված պատվերի ապահովման ծառայություն.արտադրական հարթակի, սարքավորումների եւ գույքի վարձակալության ծառայություն: |
|  | Ազգային բաղադրիչի օպերատորի եւ (կամ) ծառայության ազգային մատակարարի կողմից որոշակի ծառայության տրամադրման մասին որոշումը կայացվում է ազգային մակարդակով: |
| 3. Նախագծի արդյունավետության նպատակային ցուցիչներն ու ցուցանիշները | բազային սցենարով պետք է հասնել նախագծի արդյունավետության հետեւյալ նպատակային ցուցիչներին ու ցուցանիշներին։ |
| Եվրասիական ցանցի տնտեսավարող սուբյեկտների ռեեստրում ընգրկված տնտեսավարող սուբյեկտների թիվը (բազային սցենար)՝Փուլ I (2019 թվականի II – IV եռամսյակներ)՝ արդյունավետության նպատակային ցուցիչներ եւ ցուցանիշներ չեն սահմանվում.Փուլ II (2020 թվականի I – IV եռամսյակներ)՝ 50 հազ. տնտեսավարող սուբյեկտ.2024 թվականին՝ 124,4 հազ. տնտեսավարող սուբյեկտ: |
|  | Արտադրանքի, ծառայությունների, տեխնոլոգիաների միավորների քանակը տեղեկատվական ռեսուրսներում (տեղեկություններ արտադրանքի, ծառայությունների, տեխնոլոգիաների, ինչպես նաեւ դրանց պահանջարկի մասին) (բազային սցենար)՝Փուլ I (2019 թվականի II – IV եռամսյակներ)՝ արդյունավետության նպատակային ցուցիչներ եւ ցուցանիշներ չեն սահմանվում.Փուլ II (2020 թվականի I – IV եռամսյակներ)՝ 100 հազ. միավոր.2024 թվականին՝ 239,1 հազ. միավոր: |
|  | Անդամ պետությունների միջեւ, անդամ պետությունների եւ եվրասիական ցանցին միանալու հեռանկար ունեցող երրորդ երկրների՝ Գերմանիայի, Չինաստանի, Սինգապուրի միջեւ անդրսահմանային առեւտրի շրջանակներում կնքված պայմանագրերի քանակը՝ |  |
|  |  | Սցենար | Պայմանագրերի քանակը (հատ) |  |
| Փուլ I | Փուլ II | 2024 թվական |  |
|  | Բազային Լավատեսական | -- | 366733 | 3,5667,132 |
|  | Անդամ պետությունների միջեւ, անդամ պետությունների եւ եվրասիական ցանցին միանալու հեռանկար ունեցող երրորդ երկրների՝ Գերմանիայի, Չինաստանի, Սինգապուրի միջեւ անդրսահմանային առեւտրի շրջանակներում գործարքների ծավալը (հաշվի առնելով եվրասիական ցանցին միանալու արդյունքում շրջանառության աճը)՝ |
|  |  | Սցենար | Գործարքների ծավալը (մլն ռուբլի) |  |
| Փուլ I | Փուլ II | 2024 թվական |  |
|  | Բազային Լավատեսական | -- | 9,729,119,458,1 | 110,844,9221,689,7 |
| 4. Նախագծի շրջանակները | նախագծի շրջանակներում ստեղծվող եվրասիական ցանցը նախատեսված է արդյունաբերական կոոպերացիա, սուբկոնտրակտացիա եւ տեխնոլոգիաների փոխանցում իրականացնելիս տնտեսավարող սուբյեկտների փոխգործակցության ապահովման համար: |
|  | Այդ նպատակով նախատեսված են՝տնտեսավարող սուբյեկտների ռեեստր, ինչպես նաեւ արտադրվող արտադրանքի, ծառայությունների, տեխնոլոգիաների, ինչպես նաեւ դրանց պահանջարկի մասին տեղեկություններ պարունակող տեղեկատվական ռեսուրսներ ներառող՝ եվրասիական ցանցի միասնական ռեեստրի ձեւավորում.արդյունաբերական կոոպերացիայի եւ սուբկոնտրակտացիայի շրջանակներում տնտեսավարող սուբյեկտների փոխգործակցության գործընթացների թվայնացում եւ անհրաժեշտության դեպքում վերափոխում (ռեինժինիրինգ).տեխնոլոգիաների փոխանցման գործընթացների թվայնացում եւ անհրաժեշտության դեպքում վերափոխում (ռեինժինիրինգ).արդյունաբերական կոոպերացիան, սուբկոնտրակտացիան եւ տեխնոլոգիաների փոխանցումն ուղեկցող (մասնավորապես՝ ֆինանսական) գործընթացների թվայնացում.արդյունաբերական կոոպերացիայի, սուբկոնտրակտացիայի եւ տեխնոլոգիաների փոխանցման շրջանակներում տնտեսավարող սուբյեկտների փոխգործակցության մասին տեղեկատվության մշտադիտարկման ու վերլուծության գործիքների ստեղծում:Եվրասիական ցանցը նաեւ տրամադրելու է հասանելիություն արդյունաբերական կոոպերացիայի, սուբկոնտրակտացիայի եւ տեխնոլոգիաների փոխանցման գործընթացների թվայնացումն ապահովող՝ ազգային բաղադրիչների գործառնական ծառայություններին։ Հետագայում եվրասիական ցանցը կարող է ընդլայնվել եւ կատարելագործվել ֆինանսական, լոգիստիկ, մաքսային եւ այլ այնպիսի ծառայություններ տրամադրող ծառայություններ միացնելու միջոցով, որոնք անհրաժեշտ են արդյունաբերական կոոպերացիայի, սուբկոնտրակտացիայի եւ տեխնոլոգիաների փոխանցման գործընթացների հետ կապված գործունեություն իրականացնելիս:Եվրասիական ցանցը նախատեսելու է երրորդ երկրներից մասնակիցների հետ փոխգործակցության եւ ինտեգրման մեխանիզմներ՝ երրորդ երկրների ծառայությունների, ծառայությունների մատակարարների, ազգային բաղադրիչների մակարդակով, ինչպես նաեւ երրորդ երկրների թվային հարթակների հետ փոխգործակցության մեխանիզմներ: |
|  | Նախագծի շրջանակներում նախատեսված չեն՝երրորդ երկրների ծառայությունների, ծառայությունների մատակարարների, ազգային բաղադրիչների մակարդակով երրորդ երկրներից մասնակիցների հետ փոխգործակցության եւ ինտեգրման գործնական իրագործում.ռազմատեխնիկական համագործակցությանը, պետական գաղտնիքին կամ սահմանափակ տարածման տեղեկություններին վերաբերող հարցերի շուրջ կոոպերացիա.անձնական տվյալների մշակում եւ պահպանում եվրասիական ցանցի ինտեգրացիոն բաղադրիչում. ազգային բաղադրիչների օպերատորների գործունեության կանոնակարգում՝ ազգային մակարդակով ծառայությունները միացնելու դեպքում։Էլեկտրոնային փաստաթղթերի իրավաբանական նշանակության ապահովումն իրականացվում է ծառայությունների մատակարարների կողմից՝Միության անդամ պետությունների օրենսդրության եւ դրա իրավունքի շրջանակներում: |
| 5. Թույլտվություններ, սահմանափակումներ, ռիսկեր | ռիսկերը՝եվրասիական ցանցի էկոհամակարգային կապերի անկայունությունըծրագրային-տեխնիկական միջոցների թանկացման եւ ենթակառուցվածքի օբյեկտների գնման (վարձակալության) հետ կապված տնտեսական (առեւտրային) ռիսկեր.անդամ պետությունների կողմից էլեկտրոնային թվային ստորագրությունների փոխադարձ ճանաչման մասին որոշումների երկարատեւ բացակայության ռիսկեր.ֆինանսական ռիսկեր.հարկային ռիսկեր.մաքսասակագնային կարգավորման ռիսկեր.քաղաքական ռիսկեր: |
|  | Սահմանափակումները՝անդամ պետությունների կողմից ֆինանսական եւ վարչական աջակցության անհրաժեշտություն. այլ եվրասիական թվային նախաձեռնությունների եւ Միության շրջանակներում ընդհանուր գործընթացների իրագործման հետ կապվածություն՝ հաշվի առնելով դրանց համաժամանակացման անհրաժեշտությունը եւ իրագործման հնարավոր հապաղումը |
| 6. Ծրագրի իրականացման ժամկետները | առաջին փուլ՝ 2019 թվականի II – IV եռամսյակներ.երկրորդ փուլ՝ 2020 թվականի I – IV եռամսյակներ։ |
| 7. Նախագծի մասնակիցների դերերի եւ պատասխանատվության բաշխում | եվրասիական ցանցի մասնակիցներ՝Հանձնաժողով.ցանցի օպերատոր.անդամ պետությունների լիազորված մարմիններ.եվրասիական ցանցի ազգային բաղադրիչների օպերատորներ.ծառայությունների մատակարարներ.սուբկոնտրակտացիայի եւ ծառայությունների փոխանցման կենտրոններ.տնտեսավարող սուբյեկտներ: |
|  | Արդյունաբերական կոոպերացիայի, սուբկոնտրակտացիայի եւ տեխնոլոգիաների փոխանցման ոլորտում անդամ պետությունների լիազորված մարմիններ՝Հայաստանի Հանրապետություն՝ Հայաստանի Հանրապետության էկոնոմիկայի նախարարություն.Բելառուսի Հանրապետություն՝ Բելառուսի Հանրապետության էկոնոմիկայի նախարարություն.Ղազախստանի Հանրապետություն՝ Ղազախստանի Հանրապետության արդյունաբերության եւ ենթակառուցվածքների զարգացման նախարարություն.Ղրղզստանի Հանրապետություն՝ Ղրղզստանի Հանրապետության արդյունաբերության, էներգետիկայի եւ ընդերքօգտագործման պետական կոմիտե.Ռուսաստանի Դաշնություն՝ Ռուսաստանի Դաշնության արդյունաբերության եւ առեւտրի նախարարություն։ |
|  | Ազգային բաղադրիչների օպերատորներ՝Հայաստանի Հանրապետություն՝ «Հայաստանի փոքր եւ միջին ձեռնարկատիրության զարգացման ազգային կենտրոն» հիմնադրամ.Բելառուսի Հանրապետություն՝ Բելառուսի՝ ձեռնարկատերերին ֆինանսական աջակցության հիմնադրամ.Ղազախստանի Հանրապետություն՝ «Ղազախստանի արդյունաբերության եւ արտահանման կենտրոն» բաժնետիրական ընկերություն.Ռուսաստանի Դաշնություն՝ «Ռուսաստանի տեխնոլոգիական զարգացման հիմնադրամ» դաշնային պետական ինքնավար հաստատություն: |
| 8. Ծրագրի վերաբերյալ հաշվետվություններ | մշտադիտարկման անցկացման հիմնական գործունեությունն իրականացնում է նախագծի համակարգման հարցերով աշխատանքային խումբը (այսուհետ՝ համակարգող խումբ)՝ ցանցի օպերատորի հետ փոխգործակցությամբ։ Մշտադիտարկման ընթացքում ձեւավորվում են հետեւյալ հաշվետվությունները.Միության մարմիններ ներկայացվող եռամսյակային հաշվետվություն. նախագծի իրականացման վերաբերյալ ամփոփիչ հաշվետվություն՝ պլանավորված արդյունքների ապահովման գնահատմամբ. հաշվետվություններ՝ համակարգող խմբի հարցումների հիման վրա.ազգային բաղադրիչների օպերատորների եւ ծառայությունների մատակարարների հաշվետվություն, որը ներկայացվում է ցանցի օպերատորին |
| 9. Սեփականության իրավունքը | եվրասիական ցանցի բազային եւ ինտեգրացիոն բաղադրիչների իրավատերը Հանձնաժողովն է: |
|  | Ազգային բաղադրիչների նկատմամբ իրավունքների կանոնակարգումը վերապահվելու է անդամ պետությունների իրավասությանը: Ծառայությունների նկատմամբ իրավունքները պատկանում են ծառայությունների մատակարարներին |
| 10. Ֆինանսավորման աղբյուրները եւ ծավալները | նախագծի ֆինանսավորումը նախատեսված է հետեւյալ աղբյուրների հաշվին (պետական-մասնավոր գործընկերության մեխանիզմների օգտագործմամբ)՝Միության ինտեգրացված տեղեկատվական համակարգի ստեղծման, աշխատանքի եւ զարգացման ապահովման համար նախատեսված՝ Միության բյուջեի միջոցներ (Հանձնաժողովի կողմից իրականացվող միջոցառումների մասով) Միության թվային օրակարգի իրականացման ծախսերի շրջանակներում՝ մինչեւ 150,80 մլն ռուբլու չափով, այդ թվում՝ 2019 թվականին՝ մինչեւ 64,80 մլն ռուբլի, 2020 թվականին՝ մինչեւ 86,00 մլն ռուբլի.անդամ պետությունների բյուջեների եւ (կամ) անդամ պետությունների օրենսդրությանը համապատասխան ներգրավվող ֆինանսավորման այլ աղբյուրների միջոցներ՝ մինչեւ 65,18 մլն ռուբլի (մոտավորապես).ծառայությունների մատակարարների միջոցներ՝ 372,00 մլն ռուբլի (մոտավորապես): |
|  | Ֆինանսական մոդելում ներդրված է միջոցառումների բարձրամակարդակ ծրագրի առանցքային միջոցառումների իրականացումը, այդ թվում՝եվրասիական ցանցի այնպիսի բազային բաղադրիչի ստեղծումը, որը օգտատերերի ծառայությունների ստեղծման եւ միացման մասով ունիվերսալ հարթակային լուծում է (մինչեւ 70,00 մլն ռուբլի): Անդամ պետության հարցման հիման վրա եվրասիական ցանցի բազային բաղադրիչը լիցենզիոն համաձայնագրով անհատույց կարող է տրամադրվել անդամ պետությանը՝ որպես լիարժեք գործող ազգային բաղադրիչ միացվելու համար.այնպիսի ինտեգրացիոն բաղադրիչի ստեղծում, որը ներառում է Հանձնաժողովի ընդհանուր ծառայությունները եւ ենթակառուցվածքային ծառայությունները, որոնք ապահովում են եվրասիական ցանցի բաղադրիչների փոխգործակցությունը (մինչեւ 50,52 մլն ռուբլի).ազգային բաղադրիչների միացում (մինչեւ 30,28 մլն ռուբլի` 7,57 միլիոնական ռուբլի՝ Հայաստանի Հանրապետության, Բելառուսի Հանրապետության, Ղազախստանի Հանրապետության եւ Ղրղզստանի Հանրապետության ազգային բաղադրիչների միացման համար): |
|  | Անդամ պետությունների բյուջեների եւ (կամ) ազգային բաղադրիչների գործող եւ ստեղծվող ծառայությունների զարգացման ու եվրասիական ցանցին միացման համար անդամ պետությունների օրենսդրությանը համապատասխան ներգրավվող ֆինանսավորման այլ աղբյուրների միջոցները (մինչեւ 65,18 մլն ռուբլի), այդ թվում՝ անդամ պետությունների մասով (համաձայն ռուբլու համարժեքով գնահատմանը)՝Հայաստանի Հանրապետություն՝ մինչեւ 7,63 մլն ռուբլի (մոտավորապես).Բելառուսի Հանրապետություն՝ մինչեւ 21,87 մլն ռուբլի (մոտավորապես).Ղազախստանի Հանրապետություն՝ մինչեւ 8,00 մլն ռուբլի (մոտավորապես).Ղրղզստանի Հանրապետություն՝ մինչեւ 4,73 մլն ռուբլի (մոտավորապես).Ռուսաստանի Դաշնություն՝ մինչեւ 22,96 մլն ռուբլի (մոտավորապես)։ |
|  | Ֆինանսավորման նպատակահարմարության, ծավալների եւ ժամկետների մասին որոշումներն ընդունվում են անդամ պետությունների կողմից ազգային մակարդակում՝ դրանց օրենսդրությանը համապատասխան: |
|  | Ազգային բաղադրիչների կոմերցիոն ծառայությունների ստեղծման եւ զարգացման ու եվրասիական ցանցի հետ դրանց ինտեգրման համար, ինչպես նաեւ եվրասիական ցանցի մասնակիցների միջեւ գործառնությունների կատարման համար առեւտրային հարթակների գործունեության ապահովման համար ծառայությունների մատակարարների միջոցները՝ 372,00 մլն ռուբլի (մոտավորապես): |

\_\_\_\_\_\_\_\_\_\_\_\_\_\_\_\_\_\_